Trivago

Trivago je internetový vyhľadávač so špecializáciou na porovnávanie cien ubytovania (hotely, hostely, apartmány, B&B, atď.). Stránka porovnáva ceny 700 000 hotelov vo viac ako 200 rezervačných stránkach ako napr. Booking.com, Expedia či Priceline. Sídlom spoločnosti je nemecký Düsseldorf. Vyhľadávač má 51 platforiem v 32 jazykových variantoch, na ktorých je mesačná návštevnosť okolo 80 miliónov užívateľov.

Firma

História 
Nápad založiť internetový porovnávač cien špecializovaný na ubytovanie vznikol okolo roku 2004. Samotná spoločnosť bola založená v roku 2005 v Düsseldorfe, hlavnom meste nemeckej spolkovej republiky Severné Porýnie-Vestfálsko. Na jeho vzniku sa podieľali traja podnikatelia – Peter Vinnemeier, Malte Siewert a Rolf Schrömgens.

V roku 2007 sa stránka rozšírila o jazykové verzie pre Španielsko, Francúzsko a Spojené kráľovstvo. O ďalší rok neskôr pribudlo Poľsko a Švédsko a spoločnosť získala financovanie vo výške 1,14 miliónov amerických dolárov od britskej spoločnosti HOWZAT media LLP. V roku 2009 pribudli mutácie pre prvé neeurópske krajiny, konkrétne Spojené štáty americké, Čínu, Japonsko, Brazíliu a Mexiko. Jazyková platforma pre Česko bola spustená na konci roka 2011 a jazyková platforma pre Slovensko bola spustená začiatkom roka 2015.

21. decembra 2012 kúpila Expedia väčšinový podiel v Trivago v hotovosti a v akciách, v celkovej hodnote 546 miliónov dolárov.

Manažment 
Rolf Schromgens - Product, Marketing & Country Development
Malte Siewert - Sales, Finance & Business Development
Peter Vinnemeier - Technology

Produkt

Vyhľadávač hotelov 
Trivago porovnáva ceny hotelov a skúsenosti, ktoré s jednotlivými ubytovacími zariadeniami majú návštevníci. Vyhľadávanie zahrňuje geografické kritéria, napr. mesto, región, či turistické atrakcie, ale taktiež vybavenie jednotlivých hotelov a penziónov (napr. kúpele, športové či kongresové vybavenie, dostupnosť internetu pomocou Wi-Fi). Po výbere konkrétneho ubytovacieho zariadenia je užívateľ presmerovaný na internetovú rezervačnú stránku, ktorá je pre daný hotel či penzión poskytnutá za najnižšiu možnú cenu.

Vyhľadávač pre porovnanie cien používa informácie z rezervačných stránok, ale taktiež od hotelových návštevníkov a samotných hotelierov. Na základe všetkých týchto informácií Trivago jednotlivým ubytovacím zariadeniam priraďuje hodnotenie, ktoré uľahčuje ich porovnávanie. Firma z veľkej časti spolieha na obsah generovaný užívateľmi. Z tohto dôvodu spolupracuje s členmi pre registráciu, ktorým je vyplácaná pravidelná finančná odmena, v závislosti na množstve obsahu vytvoreného konkrétnym členom.

Trivago Index hotelových cien (tHPI) 
Firma každý mesiac uverejňuje Index hotelových cien (tHPI - trivago Hotel Price Index), ktorý poukazuje na vývoj cien ubytovania vo vybraných destináciách.

Trivago Hotel Manager (tHM) 
Trivago Hotel Management je zadarmo vedená platforma vytvorená priamo pre vlastníkov jednotlivých ubytovacích zariadení. Tu si môžu sami spravovať profil a zároveň im Hotel Manager ponúka mnoho tipov a doporučení ako zaistiť lepšie zobrazenie profilu na trivagu a ako sledovať výsledky. Hotelieri sú tu schopní sledovať aj štatistiky a počet zobrazení daného ubytovacieho zariadenia.

Pracovné prostredie 
Trivago ponúka zázemie medzinárodnej spoločnosti, zamestnáva 60 národností. Zamestnanci ťažia z mnohých výhod, medzi ktoré patrí nešpecifikovaná pracovná doba, firemné akcie a ďalšie pracovné benefity.

Ocenenia 
Travel Industry Club - Online Manager 2010 – tretie miesto – Malte Siewert
START AWARD NRW 2009 – nominácia v kategórii Innovative Start-Up
Travel Industry Club Award 2009 – nominácia na Best Practice Award
Travolution Awards 2009 – nominácia na Best Travel Information Website
Red Herring 100 – víťaz 2008
Europe Innova, an initiative by the European Commission - Enterprise and Industry, named trivago GmbH as an example of helping develop the quality available in the tourism industry, as well as modernizing and supporting the local labor market.

Referencie

Externé odkazy 
 Oficiálny web
 trivago Obchodný model

Webové stránky